আন্দোলনের নামে টাকা তুলেছেন? অনিকেত সহ সাত জুনিয়র ডাক্তারদের তলব পুলিশের

কলকাতা: বিপাকে জুনিয়র ডাক্তার অনিকেত মাহাত (JuniorDoctor Aniket Mahato)। আরজি কর আন্দোলনের (RG Kar Incident Movement) মুখ অনিকেত মাহাতোকে তলব করল বিধাননগর পুলিশ। এক ব্যক্তি অভিযোগ করেছিলেন। সেই অভিযোগের ভিত্তিতে অনিকেত সহ এই আন্দোলনের সঙ্গে যুক্ত অর্ণব মুখোপাধ্যায়, রাজীব সাউ, রিয়া বেরা, শুভম সর্দার-সহ সাত জুনিয়র ডাক্তারকে তলব করেছে পুলিশ। জানা যাচ্ছে, জুনিয়র ডাক্তারদের আর্থিক তহবিলের উৎস কী তা জানতেই এই তলব করা হয়েছে।

আরজি করের ঘটনার প্রতিবাদে আন্দোলনে নেমেছিল জুনিয়র ডাক্তাররা। দিনের পর দিন আন্দোলন-অনশন করেছেন তারা। স্বাস্থ্যভবনের সামনে ধরনা কর্মসূচি চালিয়েছিলেন জুনিয়র চিকিৎসকরা। সেখানে মঞ্চ প্রস্তুত-সহ আনুসঙ্গিক বিষয়ে অর্থ এসেছিল বিভিন্ন জায়গা থেকে। সেই ফান্ড নিয়ে আর্থিক দুর্নীতি হয়েছে বলে অভিযোগ। বিধাননগরের সাইবার ক্রাইম থানায় রাজু ঘোষ নামে এক ব্যক্তি অভিযোগ দায়ের করেছিলেন। পাশাপাশি বিধাননগর কোর্টেও অভিযোগ জানিয়েছেন ওই ব্যক্তি। কয়েকজন জুনিয়র চিকিৎসক ‘জাস্টিস ফর আরজি কর’ বলে বাজার থেকে টাকা তুলছে। সেই অভিযোগের ভিত্তিতে ওই সাত জনকে তলব করা হচ্ছে।

আরও পড়ুন: হালকা ঠান্ডার আমেজ, শীতের বিদায় কি আসন্ন?

জুনিয়র ডাক্তার অনিকেত মাহাত এর দাবি, কেন এই তলব, তা নোটিসে স্পষ্ট করে লেখা হয়নি। তিনি ভিডিয়ো কনফারেন্সের মাধ্যমে থানায় হাজিরা দেন। কোন ব্যাঙ্কের কোন শাখায় তহবিল রয়েছে, তা নিয়ে সব তথ্য দিয়েছি। আন্দোলনের সময় ‘স্বচ্ছতা’ মেনেই অনুদান গ্রহণ করা হয়েছে। তাঁর কথায়, ‘‘আমরা স্বচ্ছতা মেনেই টাকা নিয়েছি। আন্দোলনের সময় এই টাকা খরচ হয়েছে।

অন্য খবর দেখুন